**OSNOVNA ŠKOLA STJEPANA BENCEKOVIĆA**

**Elementi i kriteriji vrednovanja iz Matematike za peti, šesti i sedmi razred, školska godina 2020./2021.**

Elementi vrednovanja u nastavnome predmetu Matematika u petom razredu su:

1. **Usvojenost znanja i vještina**

– opisuje matematičke pojmove

– odabire pogodne i matematički ispravne procedure te ih provodi

– provjerava ispravnost matematičkih postupaka i utvrđuje smislenost rezultata

– upotrebljava i povezuje matematičke koncepte.

2. **Matematička komunikacija**

– koristi se odgovarajućim matematičkim jezikom (standardni matematički simboli, zapisi i terminologija) pri usmenome i pisanom izražavanju

– koristi se odgovarajućim matematičkim prikazima za predstavljanje podataka

– prelazi između različitih matematičkih prikaza

– svoje razmišljanje iznosi cjelovitim, suvislim i sažetim matematičkim rečenicama

– postavlja pitanja i odgovara na pitanja koja nadilaze opseg izvorno postavljenoga pitanja

– organizira informacije u logičku strukturu

– primjereno se koristi tehnologijom.

 3**. Rješavanje** **problema**

– prepoznaje relevantne elemente problema i naslućuje metode rješavanja

– uspješno primjenjuje odabranu matematičku metodu pri rješavanju problema

– modelira matematičkim zakonitostima problemske situacije uz raspravu

– ispravno rješava probleme u različitim kontekstima

– provjerava ispravnost matematičkih postupaka i utvrđuje smislenost rješenja problema

– generalizira rješenje.

Svi elementi se mogu provjeravati i usmenim i pisanim putem, a jedna provjera može rezultirati jednom ili više ocjena.

Nakon svake obrađene cjeline učenici pišu **ispit znanja (ukupno šest ispita znanja)**. Usmeno ispitivanje se provodi najmanje jedanput u svakom polugodištu.

Negativna ocjena iz ispita znanja ispravlja se najkasnije u roku od 2 tjedna otkad je učenik dobio ispravljeni ispit na uvid (između mora biti barem jedan sat dopunske nastave na kojem učenik vježba slične zadatke). Druga mogućnost za ispravljanje negativne ocjene je u roku 2 tjedna nakon praznika.

Zaključna ocjena iz Matematike mora se temeljiti na usvojenosti odgojno-obrazovnih ishoda. U tu svrhu nužno je ostvarenost ishoda provjeravati na što više različitih načina i u što više vremenskih točaka. Zaključna ocjena mora biti utemeljena na vjerodostojnim, valjanim i dokazivim informacijama o učenikovu učenju i napretku, o onome što je naučio i kako se razvio.

**Zaključna ocjena ne mora biti aritmetička sredina svih ocjena.**

|  |
| --- |
|  |
| **Nedovoljan** **(1)**  | Učenik nije usvojio niti minimum nastavnih sadržaja i odgojno- obrazovnih ishoda.Obrazlaže nesuvislo, nelogično i bez razumijevanja. Nema primjene znanja. Niti uz učiteljevu pomoć ne može rješavati zadatke Na pisanim provjerama postiže **: 0- 44%** bodova   |
| **Dovoljan** **(2)**  | Učenik prepoznaje osnovne matematičke pojmove, odgovara po sjećanju, bez dubljeg razumijevanja. Učenik griješi, do rezultata dolazi uz pomoć nastavnika. Obrazlaže nepotpuno, površno i s pogreškama. Na pisanim provjerama postiže: **45%-59%** bodova.  |
| **Dobar** **(3)**  | Učenik reproducira temeljne pojmove, razumije gradivo, ali ga ne zna primijeniti, niti obrazložiti vlastitim primjerima. Učenik samostalno rješava probleme. Obrazlaže djelomično logično i uvjerljivo. Donekle primjenjuje znanje, rješava polako i, uz učiteljevu pomoć, točno. Na pisanim provjerama postiže: **60%-74%** bodova.  |
| **Vrlo dobar** **(4)**  | Učenik razumije gradivo i zna se služiti usvojenim znanjem. Navodi vlastite primjere i samostalno rješava i složenije zadatke. Obrazlaže točno, logično i s razumijevanjem. Znanje primjenjuje umjereno brzo, točno i **bez učiteljeve pomoći**. Na pisanim provjerama postiže: **75%-89%** bodova.  |
| **Odličan** **(5)** **Kriterije vrednovanja izradila Vesna Krajina, profesorica matematike i fizike****Horvati, 31.08.2020.** | Učenik stečeno znanje primjenjuje na nove, složenije primjere. Sposoban je prenositi znanje drugim učenicima i pri tome se služi dodatnim izvorima znanja i informacijama iz različitih medija te primjenjuje matematičke sadržaje u **novim** situacijama. Rješava brzo i s lakoćom. Primjenjuje znanje **potpuno samostalno, bez greške i u novim ispitnim situacijama**. Povezuje činjenice, postavlja probleme, novi su mu sadržaji izazov. Na pisanim provjerama postiže**: 90%-100%** bodova.  |